Boek: 'Na 'n plaas in Afrika' – Irma Joubert | Maroela Media
In 1939 bars die oorlogbom in Europa. Drie miljoen kinders word uit Londen na veiliger gebiede verwyder. Een van hulle is die sesjarige Charles Smith, op pad na 'n onbekende tante van sy pa in 'n dorpie in Skotland. By aunty Grace wag 'n nuwe lewe op hom.
Aan die ander kant van Europa ruk die Duitse Sesde Leër op teen Rusland. Tussen die manskappe is die vurige majoor Oswald von Stein, Hildegard se stiefseun. Voor hulle wag die Russiese winter, Stalingrad en die krygsgevangenekampe van Siberië. Altesaam 90 000 word gevange geneem, net 6 000 oorleef.